Νίκος Παναγιώτου

Ο Νίκος Παναγιώτου είναι πρώην διεθνής Κύπριος τερματοφύλακας και νυν προπονητής ποδοσφαίρου.

Καριέρα τερματοφύλακα
Ξεκίνησε την καριέρα του ως τερματοφύλακας το 1987 από την Ανόρθωση Αμμοχώστου, στην οποία παρέμεινε για 17 χρόνια κερδίζοντας 5 πρωταθλήματα και 3 κύπελλα. Το 2004 μετακινήθηκε στην ΑΕΚ Λάρνακας για ένα χρόνο. Ακολούθως, έπαιξε στο ελληνικό πρωτάθλημα δεύτερης κατηγορίας με τα χρώματα της Παναχαϊκής. Το 2006 επέστρεψε στην Κύπρο στην ομάδα και στον Αθλητικό Όμιλο Αγία Νάπα, όπου παρέμεινε για ένα χρόνο, ολοκληρώνοντας την καριέρα του.

Εθνική Κύπρου 
Για 12 χρόνια ήταν τερματοφύλακας της Εθνικής Κύπρου, με την οποία μετράει 75 συμμετοχές. Είναι ο πέμπτος σε συμμετοχές με την εθνική ομάδα της χώρας και ο πρώτος τερματοφύλακας.

Προπονητική καριέρα
Το 2009 ξεκίνησε καριέρα προπονητής αναλαμβάνοντας την ομάδα του ΑΣΙΛ Λύσης. Από το 2009 έως το 2011 ανέλαβε προπονητής στις ακαδημίες της Ανόρθωσης. Ακολούθως, έγινε προπονητής της Εθνικής Κύπρου U17 για δύο χρόνια. Την περίοδο 2012-13 ανέλαβε τον Ερμή Αραδίππου, τον οποίο οδήγησε στην Α΄ κατηγορία. Την περίοδο 2013-14, πέτυχε ιστορικές επιτυχίες με την ομάδα αυτή: για πρώτη φορά ο Ερμής κατέκτησε την 4η θέση στην τελική βαθμολογία (η ψηλότερη στην ιστορία της έως τότε), εξασφάλισε ευρωπαϊκή συμμετοχή (ΟΥΕΦΑ Γιουρόπα Λιγκ 2014-15), συμμετείχε στον τελικό κυπέλλου (όπου έχασε το τρόπαιο) και κατέκτησε το Σούπερ Καπ στην έναρξη της περιόδου 2014-15. Παρά την πετυχημένη πορεία της ομάδας, το Σεπτέμβριο του 2014 απολύθηκε.

Το Δεκέμβριο του 2014 προσελήφθει στη Νέα Σαλαμίνα Αμμοχώστου.

Τίτλοι 
Ως τερματοφύλακας
 5 Πρωταθλήματα Κύπρου (1995, 1997, 1998, 1999, 2000)
 3 Κύπελλο Κύπρου (1998, 2002, 2003) 
 3 Σούπερ Καπ (1995, 1998, 1999, 2000)

Ως προπονητής
 1 Σούπερ Καπ (2014)

Πηγές
Γιατί προτίμησαν τον Παναγιώτου
Saving grace: Europe's favourite goalkeepers
Κορυφαίος; Να γιατί!

Παραπομπές

Εξωτερικοί σύνδεσμοι
 

Ποδοσφαιριστές ΑΕΚ Λάρνακας
Ποδοσφαιριστές Ανόρθωσης
Ποδοσφαιριστές Παναχαϊκής
Ποδοσφαιριστές Αθλητικού Ομίλου Αγία Νάπα
Κύπριοι ποδοσφαιριστές
Ποδοσφαιριστές Εθνικής Κύπρου
Τερματοφύλακες ποδοσφαιριστές
Κύπριοι προπονητές ποδοσφαίρου
Προπονητές ποδοσφαίρου ΑΣΙΛ Λύσης
Προπονητές ποδοσφαίρου Ερμή Αραδίππου
Προπονητές ποδοσφαίρου Νέας Σαλαμίνας
Προπονητές ποδοσφαίρου Εθνικής Κύπρου U17
Ξένοι ποδοσφαιριστές στην Ελλάδα
Κύπριοι ποδοσφαιριστές στο εξωτερικό